S-3422/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. júlí 2022, á hendur J-x-x K-x-x, kt. [...], [...], Reykjavík, fyrir eftirtalin umferðarlagabrot með því að hafa:

1. Fimmtudaginn 25. nóvember 2021 ekið bifreiðinni [...] sviptur ökurétti um Suðurbraut í Reykjavík, þar sem lögregla stöðvaði aksturinn Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Sunnudaginn 1. maí 2022 ekið bifreiðinni [...] sviptur ökurétti og óhæfur til að þess að stjórna henni örugglega vegna áhrifa ávana- og fíkniefna (í blóðsýni mældist amfetamín 365 ng/ml) um Grjótháls við bensínstöðina Orkuna í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákærði krefst vægustu refsingar sem lög leyfa og kom fram í máli hans að hann sé búinn að taka á sínum málum. Ákærði hefur verið edrú í fjóra mánuði og er að reyna snúa lífi sínu til betri vegar.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 5. júlí 2022, á ákærði að baki nokkurn sakarferil og hefur hann ítrekað verið sakfelldur fyrir akstur undir áhrifum ávana- og fíkniefna og fyrir akstur sviptur ökurétti. Ákærði hefur í tvígang gengist undir sektarrefsingu með lögreglustjórasátt vegna akstur undir áhrifum ávana- og fíkniefna og í þrígang vegna aksturs sviptur ökuréttindum. Ákærði var sakfelldur fyrir sviptingarakstur og gert að sæta fangelsi í 45 daga með dómi Héraðsdóms Reykjaness 2. febrúar 2017. Hann var svo dæmdur í 15 mánaða fangelsi með dómi Landsréttar 7. desember 2018, meðal annars fyrir að aka sviptur ökurétti og fyrir að aka undir áhrifum ávana- og fíkniefna. Nú síðast var ákærði dæmdur í 6 mánaða fangelsi með dómi Héraðsdóms Norðurlands Vestra 30. apríl 2019, meðal annars fyrir að aka sviptur ökurétti.

Verður því miðað við það að ákærða sé nú í fjórða sinn innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum ávana- og fíkniefna og í sjötta sinn gerð refsing fyrir akstur sviptur ökuréttindum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 8 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði 78.716 krónurí sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknar fulltrúi fyrir Í-kvk-þf Þ-kvk-þf J-kvk-þf saksóknarfulltrúa.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, J-x-x K-x-x fangelsi í 8 mánuði.

Áréttuð er ævilöng svipting ákærða.

Ákærði greiði 78.716 krónur í sakarkostnað.

K-kk-nf K-kk-nf